Държавен вестник, бр. 61, 2014 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  61
Чл. 74. (1) За одобряване на база за био­
логично изпитване лицата подават в ЦУ на 
БАБХ заявление по образец, към което при­
лагат документите, определени в наредбата 
по чл. 70, ал. 4.
(2) Заявлението и приложените документи 
по ал. 1 се проверяват от комисия, назначена 
със заповед на изпълнителния директор на 
БАБХ. При установяване на непълноти из­
пълнителният директор или оправомощено 
от него длъжностно лице писмено уведомява 
заявителя и определя срок за отстраняването 
им.
(3) При неотстраняване на непълнотите по 
ал. 2 заявлението се оставя без разглеждане, 
за което заявителят писмено се уведомява. 
(4) В 30-дневен срок от подаване на заявле­
нието или от отстраняване на непълнотите по 
ал. 2 комисията извършва проверка на доку­
ментите и на местата, в които ще се извършва 
биологичното изпитване, за съответствието 
им с изискванията на наредбата по чл. 70, 
ал. 4. При установяване на несъответствия 
комисията дава предписания и определя срок 
за отстраняването им. В тридневен срок от 
отстраняване на несъответствията се извършва 
повторна проверка.
(5) В 7-дневен срок от извършване на про­
верката по ал. 4 комисията изготвя писмено 
становище до изпълнителния директор на 
БАБХ с предложение за одобряване на база­
та за биологично изпитване на продукти за 
растителна защита или за отказ.
Чл. 75. (1) В 7-дневен срок от получаване на 
становището по чл. 74, ал. 5 изпълнителният 
директор на БАБХ или оправомощено от него 
длъжностно лице одобрява базата за биоло­
гично изпитване на продукти за растителна 
защита и издава сертификат за биологично 
изпитване или мотивирано отказва издаването 
му, когато са установени несъответствия с 
изискванията на наредбата по чл. 70, ал. 4. 
(2) Отказът по ал. 1 се съобщава и може 
да се обжалва по реда на Административно­
процесуалния кодекс.
(3) Непроизнасянето в срока по ал. 1 не 
се смята за мълчаливо съгласие.
(4) Сертификатът се издава за срок 10 го­
дини и правата и задълженията по него не 
може да се прехвърлят на друго лице.
(5) Издадените сертификати по ал. 1 се 
вписват в регистъра по чл. 6, ал. 1, т. 3.
(6) За одобряване на база за биологично 
изпитване на продукти за растителна защита 
и издаване на сертификат за биологично из­
питване се заплаща такса съгласно тарифата 
по чл. 5, ал. 1.
Чл. 76. (1) В 7-дневен срок от настъпване на 
промяна в обстоятелствата, свързани с издаден 
сертификат по чл. 75, ал. 1, притежателят му 
подава в ЦУ на БАБХ заявление по образец, 
към което прилага документите, удостоверя­
ващи промяната, и документ за платена такса 
съгласно тарифата по чл. 5, ал. 1. 
(2) Сертификатът се преиздава при усло­
вията и по реда на чл. 74, ал. 2 – 5 и чл. 75, 
ал. 1 – 5. Ако промяната е в обстоятелства, 
за които не е необходимо извършване на про­
верка на място, сертификатът се преиздава в 
7-дневен срок.
Чл. 77. (1) Изпълнителният директор на 
БАБХ или оправомощено от него длъжностно 
лице със заповед обезсилва издаден сертифи­
кат за биологично изпитване на продукти за 
растителна защита: 
1. по писмено искане на притежателя му;
2. при груби или системни нарушения.
(2) Заповедта по ал. 1, т. 2 се съобщава и 
може да се обжалва по реда на Администра­
тивнопроцесуалния кодекс. 
Чл. 78. (1) Вносът или въвеждането на про­
дукти за растителна защита, предназначени за 
биологично изпитване, се извършва само от 
лицата, заявили тези продукти за биологично 
изпитване след издаване на удостоверение 
от изпълнителния директор на БАБХ или 
от оправомощено от него длъжностно лице.
(2) Редът и условията за издаване на удо­
стверение по ал. 1 се определят в наредбата 
по чл. 70, ал. 4. 
Раздел V
Класифициране, опаковане, етикетиране и 
категоризиране на продукти за растителна 
защита 
Чл. 79. (1) Продуктите за растителна за­
щита се:
1. класифицират в съответствие с Регламент 
(ЕО) № 1272/2008 (CLP);
2. етикетират в съответствие с Регламент 
(ЕО) № 1107/2009, Регламент (ЕС) № 547/2011, 
Регламент (ЕО) № 1272/2008 (CLP).
(2) Продуктите за растителна защита се 
опаковат в съответствие с Регламент (ЕО) 
№ 1107/2009 и Регламент (ЕО) № 1272/2008 
(CLP). Приспособлението за затваряне на опа­
ковката трябва да съдържа пломба или друго 
запечатващо устройство, така че при отваряне 
целостта на пломбата или запечатващото ус­
тройство да се нарушават непоправимо. 
Чл. 80. (1) Продуктите за растителна защита 
се категоризират в две категории на употре­
ба – професионална и непрофесионална.
(2) Професионалната категория на употреба 
се разделя на две подкатегории – първа про­
фесионална и втора професионална.
(3) Категорията на употреба на продукт за 
растителна защита се определя при разреша­
ването му за пускане на пазара и за употреба 
съгласно критерии, определени в наредбата 
по чл. 45, ал. 1, съобразно: